General Motors

General Motors (saīsināti GM) ir lielākā ASV autobūves kompānija. Līdz 2008. gadam GM 77 gadu garumā bija lielākais automobiļu ražotājs pasaulē (2008. gadā lielākais bija Toyota, taču 2009. gadā pirmo vietu pārņēma Volkswagen). Ražošana noris 31 pasaules valstī, un uzņēmums nodarbina 209 000 cilvēku. Kompānijas galvenais birojs atrodas Detroitā.

 Vēsture 
Uzņēmums General Motors dibināts 2009. gadā, pārņemot bankrotējušā General Motors Corporation aktīvu.

GM bizness Eiropā kopš 2000. gada cieta lielus zaudējumus.
2012. gadā General Motors izveidoja aliansi ar Francijas autoražotāju PSA Peugeot Citroën (tagad Groupe PSA, kļūsot par PSA otru lielāko akciju turētāju (7 %).
2013. gada beigās General Motors pārdeva sev piederošās PSA akcijas.
2016. gada 14. februārī tika paziņots, ka norit sarunas par autoražotāju Opel un Vauxhall pārdošanu PSA. 
2017. gada 6. martā oficiāli tika paziņots, ka Groupe PSA par 1,3 miljardiem eiro pirks General Motors Eiropas struktūrvienību Adam Opel AG ar zīmoliem Opel un Vauxhall. Bez tam PSA kopīgi ar Francijas banku BNP Paribas par 900 miljoniem EUR iegādāsies GM Eiropas finanšu pakalpojumu biznesu. Darījums tika pabeigts 1. augustā.

2018. gada novembrī tika paziņots, ka General Motors veiks masveidīgu restrukturizāciju, lai ietaupītu sešus miljardus ASV dolāru un pielāgotos «mainīgajiem tirgus apstākļiem». Tiks slēgtas septiņas rūpnīcas visā pasaulē un atlaisti 15 % darbinieku

 Zīmoli 
General Motors ražotie automobiļi pasaulē ir pazīstami ar dažādiem zīmoliem.

 Zīmols  Gads  Izplatīšana  Buick  1903  Ziemeļamerika, Ķīna, Taivāna, Izraēla  Cadillac  1902  Ziemeļamerika, Eiropa, Āzija, Tuvie Austrumi, Āfrika  GMC  1901  Ziemeļamerika, Tuvie Austrumi  Chevrolet  1911  Globāli, izņemot Austrāliju, Jaunzēlande  Vauxhall  1925  Lielbritānija  Opel  1929  Globāli, izņemot Ziemeļameriku, Lielbritāniju  Holden  1948  Austrālija, Jaunzēlande

 Atsauces 

 Ārējās saites 




Kategorija:ASV uzņēmumi
Kategorija:Autoražotāji